JAVNI POZIV ZA PREDLAGANJE PROGRAMA JAVNIH

POTREBA U KULTURI GRADA ZAGREBA ZA 2025. GODINU

**UPUTE ZA PRIJAVITELJE S POSEBNIM ODNOSNO DODATNIM KRITERIJIMA ZA PROGRAME I PROJEKTE**

**KNJIŽNIČNA I NAKLADNIČKA DJELATNOST TE KNJIŽEVNI PROGRAMI**

**NAPOMENA:**

U 2025. godini putem Javnog poziva financirat će se dva nova programa;

Međusektorske koprodukcije i projektna partnerstva (programi suradnje između različitih aktera kulturnog sektora)

Pojedinačna gostovanja stranih umjetnika u Zagrebu (gostovanja koja nisu dio drugih prijavljenih programa npr. festivala, manifestacija i sl.)

**I.**

**Putem Javnog poziva za predlaganje Programa javnih potreba u kulturi Grada Zagreba za 2025. godinu (nadalje: Javni poziv) financirat će se sljedeći programi:**

* **KNJIŽEVNI PROGRAMI**:
	+ **Književni susreti i događanja** (ciklusi predstavljanja knjiga i autora, pjesničke i književne večeri, javna čitanja i razgovori, književne nagrade, obilježavanje važnijih obljetnica i slično)
	+ **Cjelogodišnji programi klubova i udruženja** (kontinuirani programi u prostorima otvorenim za javnost usmjereni promociji knjige i književnosti)
	+ **Književni festivali, revije i manifestacije**
	+ **Radionice i drugi edukativni programi** (ciklusi književnih radionica za poticanje čitanja te pedagoško-animatorski rad s djecom, mladima i drugim posebnim ciljanim skupinama, edukativne i tematske šetnje i izložbe, interaktivni programi, predavanja i sl.)
	+ **Ostali književni programi** kao što su: kontinuirane usluge za širu dostupnost čitalačkih materijala iz područja književnosti i kulture (besplatne elektroničke knjige, prilagodba vrijednih knjiga za osobe koje ne mogu čitati standardni crni tisak); tribine, okrugli stolovi, stručni skupovi te drugi knjižni programi
* **MEĐUSEKTORSKE KOPRODUKCIJE I PROJEKTNA PARTNERSTVA** (programi suradnje između različitih aktera kulturnog sektora)
* **POJEDINAČNA GOSTOVANJA STRANIH UMJETNIKA U ZAGREBU (**gostovanja koja nisu dio drugih prijavljenih programa npr. festivala, manifestacija i sl.)
* **IZDAVANJE KULTURNIH I KNJIŽEVNIH ČASOPISA I ELEKTRONIČKIH PUBLIKACIJA** koji doprinose promociji suvremene zagrebačke kulturne, umjetničke i intelektualne scene, kulturno-povijesne i urbane baštine te stvaranje javno dostupnih digitalnih arhiva:
	+ **Tiskani časopisi** (periodične publikacije)
	+ **Elektronički časopisi** (kulturni i književni portali)
* **IZDAVANJE KNJIGA** iz područja književnosti i kulture, osim monografskih izdanja i stručnih naslova iz drugih kulturnih i umjetničkih područja i djelatnosti, a što obuhvaća sljedeće:
	+ Suvremena hrvatska produkcija iznimnih pjesničkih, proznih, književno-esejističkih, dramskih djela te autorskog stripa
	+ Istaknuta djela suvremene svjetske književnosti u prijevodima
	+ Klasici hrvatske i svjetske književne baštine u novim izdanjima i prijevodima
	+ Vrijedne knjige, slikovnice i stripovi za djecu i mlade
	+ Djela suvremene hrvatske i prijevodne publicistike od značaja za kulturu
	+ Stručne i popularno-znanstvene knjige s područja humanističkih znanosti za šire čitateljstvo
	+ Djela koja se bave kulturnom poviješću i baštinom Zagreba
	+ Audio knjige i e-knjige (konverzija tiskanog izdanja u ePub formatu)
* **VIŠEGODIŠNJI PROGRAMI I PROJEKTI**

**II.**

**Programi se vrednuju sukladno općim kriterijima, posebnim kriterijima za programe te dodatnim kriterijima za višegodišnje programe.**

## OPĆI KRITERIJI:

1. RELEVANTNOST PROGRAMA
	1. Usklađenost programa s ciljevima i prioritetima Javnog poziva
	2. Umjetnička i/ili društvena relevantnost programa, uključujući relevantnost programa za grad Zagreb
2. KVALITETA PROGRAMA
	1. Kvaliteta predloženog kulturno-umjetničkog sadržaja, odnosno sadržajna vrijednost predloženog programa
	2. Koncepcijska cjelovitost, koherentnost i utemeljenost
	3. Autentičnost ili originalnost programa, njegova aktualnost te inventivnost u pristupu
3. PRISTUP, DOSTUPNOST I VIDLJIVOST
	1. Dostupnost programa krajnjim korisnicima (pristupačnost cijena, pristupačnost prostora, broj i mjesta izvedbi, distribuiranost izdanja i slično)
	2. Primjerenost i kvaliteta plana promocije programa i komunikacija s javnošću, odnosno plana distribucije
4. KVALITETA FINANCIJSKOG PLANA
	1. Uravnoteženost plana i ravnomjerna distribucija troškova
	2. Diversifikacija izvora financiranja (iskazani prihodi iz drugih izvora osim Grada Zagreba)
	3. Primjerenost i jasnoća planiranih troškova (uključujući i jasan prikaz troškova za koje se potpora traži putem ovog Javnog poziva)
5. ISKUSTVA I REFERENCE
	1. Reference angažiranih umjetnika, autora, izvođača i drugih izvoditelja aktivnosti (osim za programe čiji je cilj afirmacija mlađih i/ili manje poznatih umjetnika i autora)
	2. Stručni i organizacijski kapaciteti prijavitelja te relevantno iskustvo u djelatnosti odnosno području za koji se program prijavljuje
	3. Odgovarajuće reference programskih voditelja, urednika, kustosa, selektora, članova žirija, članova savjeta galerija i sl.
	4. Kontinuitet kvalitete i profiliranosti programa (osim za nove programe)
6. KVALITETA PRIJAVE
	1. Jasnoća prijavnice i popratne dokumentacije
	2. Razrađenost i provedivost plana programskih aktivnosti
	3. Razrađenost i primjerenost plana aktivnosti promocije programa
	4. Realnost, razrađenost i uravnoteženost financijskog plana te njegova usklađenost s planom aktivnosti

**POSEBNI KRITERIJI**

### Književni programi

* Razvoj publike putem digitalnih alata kroz prijenose programa uživo i/ili snimke programa i njihove trajne dostupnosti na internetu
* Poticanje i razvijanje kulture čitanja kod šire publike, a osobito kod djece i mladih inovativnim programima i uslugama u suvremenom kontekstu i novim komunikacijskim i društvenim medijima
* Poticanje književnog stvaralaštva te osnaživanje zagrebačke književne scene

Međusektorske koprodukcije i projektna partnerstva

* Prioritet će imati koprodukcije i suradnja aktera nezavisne scene s ustanovama u kulturi kojima je osnivač Grad Zagreb
* Doprinos dugotrajnoj suradnji između javnog i civilnog sektora i razvijanje dugoročnih odnosa suradnje

Pojedinačna gostovanja stranih umjetnika u Zagrebu koji nisu dio drugih prijavljenih programa

* Međunarodni značaj programa i pojedinaca koji gostuju u Zagrebu
* Prioritet će imati programi koji uključuju rad s lokalnom umjetničkom scenom
* Poticanje inovativnih i suvremenih metoda rada
* Relevantnost i prepoznatljivost gostujućeg umjetnika

### Izdavanje kulturnih i književnih časopisa i elektroničkih publikacija

* Profiliranost časopisa kao relevantnog kulturnog časopisa na temelju tema i sadržaja te obzirom na udio sadržaja kreiranih posebno za potrebe časopisa
* Zastupljenost autorskih tekstova stručnjaka za pojedina područja
* Kontinuitet i redovitost objavljivanja
* Broj primjeraka po broju/svesku
* Visoka jezično-stilska razina tekstova i kvalitetno likovno-grafičko oblikovanje prethodnih izdanja časopisa, odnosno sadržaja e-časopisa
* Prethodni angažirani rad nakladnika na javnoj promociji i široj prezentaciji časopisa uključivo dostupnost prethodnih brojeva ili odabranih tekstova na mreži
* Praćenje razvoja suvremene tehnologije za slobodnu, pristupačnu i besplatnu distribuciju i korištenje sadržaja (za e-časopise)

### Izdavanje knjiga iz područja književnosti i kulture

* Zastupljenost novih naslova hrvatskih autora različitih profila i generacija
* Visoka jezično-stilska razina tekstova, a za slikovnice i strip izdanja i kvalitetno likovno-grafičko oblikovanje
* Prethodni angažirani rad na javnoj promociji i široj prezentaciji novih izdanja

**DODATNI KRITERIJI ZA VIŠEGODIŠNJE PROGRAME I PROJEKTE**

1. Jasnoća, koherentnost i provedivost Plana razvoja programa/projekta
2. Utjecaj višegodišnjeg financiranja na mogućnosti realizacije programa/projekta
3. Utjecaj višegodišnjeg financiranja na stabilnost i razvoj predlagatelja programa/projekta
4. Doprinos projekta/programa razvoju dugotrajnih partnerstava i suradnji

 Višegodišnje financiranje može se odobriti za razdoblje do najviše **3 godine**, i to za programe koji se već kontinuirano odvijaju 5 ili više godina, odnosno za nove projekte koji se zbog kompleksnosti i zahtjevnosti provode kroz više godina (i to istaknuti i profilirani festivali i druge manifestacije, cjelogodišnji programi nezavisnih galerija, izvedbenih i kinoprikazivačkih dvorana, klubova i sličnih prostora u kojima se redovito održavaju javni programi, programi koji se odvijaju u obliku redovitog pružanja javnih usluga u kulturi, a koje su za krajnje korisnike besplatne). Prekid u odvijanju programa uzrokovan nužnim epidemiološkim mjerama radi zaštite za vrijeme proglašene epidemije COVID-19 neće se smatrati diskontinuitetom u smislu ovog Javnog poziva.

 Za programe i projekte za koje je zatraženo višegodišnje financiranje može se odobriti godišnje ili jednokratno financiranje.

**III.**

**Prijave se podnose isključivo elektroničkim putem na odgovarajućem obrascu e-prijavnice koji je dostupan na službenim stranicama Grada Zagreba: www.zagreb.hr**

**Uz svaku elektronički popunjenu e-prijavnicu potrebno je učitati, odnosno pohraniti dokumentaciju u digitalnom obliku:**

**OBVEZNI PRILOZI:**

1) Detaljan opis programa koji sadrži sve podatke za procjenu prijave, a osobito:

* + opis i plan provedbe aktivnosti
	+ reference angažiranih umjetnika, autora, izvođača i drugih izvoditelja
	+ opis partnera i njihovih uloga (ako je primjenjivo)
	+ plan promocije programa, komunikacije s javnostima odnosno plan distribucije
	+ organizacijski tim
	+ i druge važne informacije
1. Obavijest o razvrstavanju poslovnog subjekta prema NKD-u
2. Ugovor o vođenju transakcijskog računa ili dio izvatka na kojem se vidi IBAN transakcijskog računa i podaci o vlasniku računa ili potvrda Banke
3. Opis iskustava i referenci prijavitelja i programskih voditelja
4. Detaljan troškovnik (za troškove za koje se potpora traži putem ovog Javnog poziva)

**Uz navedenu obveznu dokumentaciju za sve prijave prijavitelj je dužan priložiti i dodatne obvezne priloge**:

1. za programe izdavanje kulturnih i književnih časopisa i elektroničkih publikacija
	1. potvrdu NSK o dodjeljivanju ISSN-a
2. za višegodišnje programe i projekte:
	1. plan razvoja programa/projekta koji se odnosi na cijelo razdoblje za koje se traži financiranje, a koji sadrži sve bitne odrednice (ciljevi, rezultati, glavne aktivnosti, način provedbe, osnovna strategija promocije i komunikacije i druge važne informacije)
	2. okvirni financijski plan za preostalo razdoblje (za razdoblje nakon godine za koju je raspisan ovaj Javni poziv)

**OSTALI PRILOZI**

### Uz obvezne priloge prijavitelj može priložiti i **ostale priloge**, primjerice potvrde, likovna rješenja, skice, vizualizacije i drugo (dostavljaju se u pdf. formatu kako je naznačeno u prijavnici, a u slučaju nemogućnosti objedinjavanja u jedan pdf. prilozi se mogu učitati u zip datoteci).